رودالف فون ریبنتروپ

رودالف فون ریبنتروپ (اینگلیسی جه: Rudolf von Ribbentrop، بزائۀ:۱۹۲۱ می مایِ ۱۱- بمردۀ: ۲۰۱۹ می مایِ ۲۰)"Rudolf von Ribbentrop - Deutsche Digitale Bibliothek". www.deutsche-digitale-bibliothek.de. Retrieved 2024-04-30. اته نازی آلمانِ وافن-اس‌اس افسر بی‌یه کا دیمین جهونی جنگ دله خدمت هاکرده و افتخار نشون بهیته، و پس‌ته شراب تاجر بیّه. ونه پی‌یر اته دیپلمات و نازی آلمان خارجه وزیر یوآخیم فون ریبنتروپ بی‌یه. ونه شه‌بنویشته زیوش‌نومه ویشته دونش ونه پی‌یر خوری و آدولف هیتلر آخری روز‌ئون هدا.

 وچگی و جوونی 
رودالف فون ریبنتروپ ویسبادن شهر دله دنیا بموئه و یوآخیم فون ریبنتروپِ اتا از ۵ تا وچون بی‌یه. ونه پی‌یِر، انگلستانِ دریمِ آلمان سفیر انتخاب بَی بی‌یه و ۱۹۳۶ گدری، رودالف ره شه همراکت بورده لندن. رودالف اونجه وستمینستر مدرسۀ دریم نوم بنویشته، وه یور‌ته مجبور بیّه که پِئی هاکنه بوره آلمان و اونجه اتا شِبانه-روزی مدرسه دله نوم بنویسه، اینتا وسه که دِ تایمز روزنومه سرصاب بی بی‌یه که وه لندن دله دره."Rudolf von Ribbentrop, decorated officer in the Nazi Waffen-SS and son of Hitler's trusted foreign minister – obituary", Daily Telegraph, 2019, retrieved 17 March 2023

 جهونی جنگ دیم 
۱۹۳۹ سپتامبر مایِ ۱، اون توم که جهونی جنگ دیم شروء بیّه، ریبنتروپ بورده و اته سرباز عونوان جه اس‌اس-زمینی‌نیروی دله مولحق بیّه که ونه رِجِمنتِ (=هَنگ) نوم  داتچ‌لند (Deutschland) بی‌یه، که اونجه وه غربی-جبهه دله خدمت هاکرده و دیم درجه آهنی صلیب ره هائیته. شوروی ره حمله هاکردن په و بارباروسا عملیات گدری، وره راهی هاکردن فنلاند. ۱۹۴۳ فوریه مایِ گدری، وه اته تانکِ رجمنت دله منصوب بهی‌یه، ونه رجمنت یتم زرهی لشکر اس‌اس لایب‌اشتاندارته اس‌اس آدولف هیتلر رَسِد (LSSAH) نوم داشته و ۱۹۴۳ فوریه مایِ گدری وه راهی بیّه بورده خارکوف که وه اونجه خارکوف سیمین نبرد دله شرکت هاکرده.

ریبنتروپ شوالیۀ صلیبِ آهنی صلیب ره ۱۹۴۳ جولایِ مایِ ۱۵ هائیته. آگوست مایِ ۱ وه انتقال هائیته بورده تِرنه تاسیس بَئی هیتلریوگنت اس‌اس رسد دریم کا اونجه ونه عونوان گروهانِ فرمانده و تمرین‌ده افسر بی‌یه. نورماندی نبردئون میون، ریبنتروپ طلایی آلمانِ صلیب نشون ره هائیته. فالیز نبردئون په، ریبنتروپ، بولج (آردن) نبرد دله بجنگسته. وه ۱۹۴۵ می مایِ ۸ گدری، شه و شه رسد ره، آمریکای ارتشِ تسلیم هاکرده. ریبنتروپ امریکای توپ‌خنه جا که نورماندی دله وشون سَر توپ ببارنی‌یه جه جا بخرده ( یکه بخرده): " آمریکایی‌ئون هر چی داشتنه اَمه سر کپتل هاکردنه، به خصوص وشون توپ و توپ‌خنه... اِما هر چی پیش‌ته بَدی بیمی و تجربه هاکرد بیمی ره بَوِرده ساهایِ دله (= قابل قیاس نیّه).    Trigg, Jonathan (2020). To VE-Day through German Eyes: The Final Defeat of Nazi Germany. Stroud UK: Amberley. p. 147. ISBN 978-1-4456-9944-8.

 جنگ په 
ریبنتروپ ۳ سال آمریکایی‌ئون، بریتانیایی‌ئون و فرانسوی‌ئون زندانی بی‌یه. اون گدری که وه زندانی بی‌یه، فرانسه دله وره وازجویی (=بازجویی) هاکردنه و وره اتهام دوستنه که ته دِ تا کانادایی سرباز‌ئون ره که ته جنگی اسیر بی‌نه ره گلیله بزوئی که اتام بمرده. اِما این اتهام‌ئون اثبات نَینه. ۱۹۴۸ جولای مایِ گدری، ریبنتروپ شِغش می‌دی (Cherche-Midi) زیندانِ جه آزاد بیّه.Ribbentrop, Rudolf von (2019-07-30). My Father Joachim von Ribbentrop: Hitler's Foreign Minister, Experiences and Memories. Pen and Sword. p. 516. ISBN 978-1-5267-3926-1. آزاد بین په، وه شراب تاجر بیّه و شه خاطره‌ئون ره بنویشته. ونه بنویشته خاطره‌ئون اته تِرنه اطلاعات و به‌ته فهم هاکردن ونه پی‌یرِ کارِ خوری و آدولف هیتلرِ پایانی روز‌ئون هدا. ونه بنوشته کیتاب، ریبنتروپ خونواده و هیتلرِ تنک‌نَئی عکس‌ئون ره شامل بی‌یه.

رودالف فون ریبنتروپ، ۲۰۱۹ می مایِ ۲۰، ۹۸ سالگی دله بمرده.

 بنویشته نومه 

 مه پی‌یر یوآخیم فون ریبنتروپ: هیتلرِ خارجه وزیر، تجربه‌ئون و خاطره‌ئونMy Father Joachim von Ribbentrop: Hitler's Foreign Minister, Experiences and Memories. پن اند سورد بوکزِ انتشارات. تنک بئی ۲۰۱۹.

 منبع 

 ۱۸ اونه مایِ ۱۵۳۶ تبری، این ولگ اینگلیسی ویکی‌پدیا جه ترجمه بیّه.

رج:۱۹۲۱ بزائه‌ئون
رج:۲۰۱۹ بمرده‌ئون
رج:جهونی جنگ دوم